text:
کونلونده کی او سئوگینین دیرینی بیلمه ییری
دونیا قدر سنی سئون سنله دئییب سنله گولن
آیریلیق دان یانان قلبه نه دن درمان گلمه ییری
زامان دورور نفس گلمیر ، اونو گؤرن زامان آما
گؤزلرینی آچ اوره ییم او هئچ سنی گؤرمه ییری
هر گون هر آن سؤیله ییرسن سنی گولوم چوخ سئویرم
آما اونا سوراندا کی سئویرسن سن ؟ دینمه ییری
سنی قویوب گئدن زامان دئدین اونا گئتمه دایان
بسدی داحا قبول ائله یارین سنه دؤنمه ییری
دئدیم سنه نصیحتی ، آما هاردا قولاق آسان
من تانیان عاشیق اورک آیریلماغا دؤزمه ییری
وحید شکر زاده « دوزلو اوغلان »